ರಾಧಿಕಾ ಚಂದಿರಮಣಿ

ರಾಧಿಕಾ ಚಂದಿರಮಣಿ  ಲೈಂಗಿಕ ಮತ್ತು ಸಂತಾನೋತ್ಪತ್ತಿ ಆರೋಗ್ಯ ಮತ್ತು ಹಕ್ಕುಗಳ ಸಮಸ್ಯೆಗಳ ಕುರಿತು ಕೆಲಸ ಮಾಡುವ ನವದೆಹಲಿ ಮೂಲದ ಎನ್‌ಜಿ‌ಒ, ತಾರ್ಷಿಯ  ಸ್ಥಾಪಕಿ. ಅವರು ಕ್ಲಿನಿಕಲ್ ಮನಶ್ಶಾಸ್ತ್ರಜ್ಞೆ, ಬರಹಗಾರ್ತಿ ಮತ್ತು ಸಂಪಾದಕಿ. ಲೈಂಗಿಕತೆ ಮತ್ತು ಮಾನವ ಹಕ್ಕುಗಳ ಕುರಿತು ಅವರ ಪ್ರಕಟಿತ ಕೃತಿಗಳು ಮಾಧ್ಯಮ ಮತ್ತು ವಿದ್ವತ್ಪೂರ್ಣ ವಿಮರ್ಶೆಗಳನ್ನು ಪಡೆದಿವೆ. ನಾಯಕತ್ವದ ಬೆಳವಣಿಗೆಗಾಗಿ ಚಂದಿರಮಣಿ ಅವರು ೧೯೯೫ ರಲ್ಲಿ ಮ್ಯಾಕ್‌ಆರ್ಥರ್ ಫೆಲೋಶಿಪ್ ಪಡೆದರು. ಅವರು ಕೊಲಂಬಿಯಾ ಯೂನಿವರ್ಸಿಟಿ ಮೇಲ್‌ಮ್ಯಾನ್ ಸ್ಕೂಲ್ ಆಫ್ ಪಬ್ಲಿಕ್ ಹೆಲ್ತ್‌ನಿಂದ ೨೦೦೩ ರ ಸೊರೊಸ್ ಸಂತಾನೋತ್ಪತ್ತಿ ಆರೋಗ್ಯ ಮತ್ತು ಹಕ್ಕುಗಳ ಫೆಲೋಶಿಪ್ ಅನ್ನು ಸ್ವೀಕರಿಸಿದ್ದಾರೆ.

 ಶಿಕ್ಷಣ 
ಚಂದಿರಮಣಿ ಅವರು ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಮೆಂಟಲ್ ಹೆಲ್ತ್ ಅಂಡ್ ನ್ಯೂರೋಸೈನ್ಸ್‌ನಲ್ಲಿ (ನಿಮ್ಹಾನ್ಸ್) ಕ್ಲಿನಿಕಲ್ ಸೈಕಾಲಜಿಯಲ್ಲಿ ತರಬೇತಿ ಪಡೆದರು.

 ತಾರ್ಷಿ ಸ್ಥಾಪನೆ 
ಲೈಂಗಿಕ ಮತ್ತು ಸಂತಾನೋತ್ಪತ್ತಿ ಆರೋಗ್ಯದ ಕುರಿತು ಸಹಾಯವಾಣಿಯನ್ನು ಪ್ರಾರಂಭಿಸಲು ಮ್ಯಾಕ್‌ಆರ್ಥರ್ ಫೌಂಡೇಶನ್‌ನಿಂದ ಫೆಲೋಶಿಪ್ ಪಡೆದ ನಂತರ ಚಂದಿರಮಣಿ ೧೯೯೬ ರಲ್ಲಿ ತಾರ್ಷಿಯನ್ನು ಸ್ಥಾಪಿಸಿದರು."HIV/AIDS counselling, just a phone call away"  (PDF). USAID. Retrieved 24 November 2016.Aasheesh Sharma. "MacArthur fellowship". The Indian Express. Retrieved 24 November 2016. ಸಹಾಯವಾಣಿಯು ೧೩ ವರ್ಷಗಳ ಕಾಲ ಮಾಹಿತಿಯನ್ನು ಪ್ರಸಾರ ಮಾಡಿತು, ಸಲಹೆಗಳನ್ನು ನೀಡಿತು ಮತ್ತು ಉಲ್ಲೇಖಗಳನ್ನು ನೀಡಿತು. ತಾರ್ಷಿ ಅಂದಿನಿಂದ ತನ್ನ ವ್ಯಾಪ್ತಿಯನ್ನು ಹೆಚ್ಚಿಸಿಕೊಂಡಿದೆ ಮತ್ತು ಈಗ ದಕ್ಷಿಣ ಮತ್ತು ಆಗ್ನೇಯ ಏಷ್ಯಾದಾದ್ಯಂತ ತರಬೇತಿಗಳು ಮತ್ತು ಇತರ ಸಾರ್ವಜನಿಕ ಶಿಕ್ಷಣ ಉಪಕ್ರಮಗಳನ್ನು ಜಾರಿಗೊಳಿಸುತ್ತದೆ.Arvind Narrain; Vinay Chandran (17 December 2015). Nothing to Fix: Medicalisation of Sexual Orientation and Gender Identity. SAGE Publications. pp. 272–. ISBN 978-93-5150-916-5.

 ಬರವಣಿಗೆ ಮತ್ತು ಪ್ರಕಟಣೆಗಳು 
ಅವರು ಲೈಂಗಿಕತೆ ಮತ್ತು ಮಾನವ ಹಕ್ಕುಗಳ ಕುರಿತಾದ ವಿವಿಧ ಸಂಕಲನಗಳಿಗೆ ಕೊಡುಗೆ ನೀಡಿದ್ದಾರೆ, ಇದು ಮಾಧ್ಯಮ ಮತ್ತು ವಿದ್ವತ್ಪೂರ್ಣ ವಿಮರ್ಶೆಗಳನ್ನು ಪಡೆದಿದೆ.Aradhika Sharma (1 March 2009). "Taboos explored; review of Radhika Chandiramani's book, Good Times for Everyone". The Tribune. Retrieved 22 November 2016.Ambika Sharma (11 December 2005). "Voicing women's concerns; review of Radhika Chandiramani's book, Sexuality, Gender and Rights". The Tribune. Retrieved 22 November 2016.Ray, Sawmya (IIT Guwahati) (1 January 2006). "Review of Sexuality, gender and rights: Exploring theory and practice in South and Southeast Asia". Sociological Bulletin. 55 (3): 475–477. JSTOR 23620761.Pechilis, Karen (November 2007). "Review of Sexuality, gender and rights: Exploring theory and practice in South and Southeast Asia". The Journal of Sex Research. 44 (4). JSTOR 20620328.

ಚಂದಿರಮಣಿ ಅವರು ಸ್ತ್ರೀವಾದ ಮತ್ತು ಲೈಂಗಿಕತೆಯ ಕುರಿತಾದ ಪುಸ್ತಕವಾದ, ಗುದ್ ಟೈಮ್ ಫಾರ್ ಎವೆರೀ ಒನ್: ಸೆಕ್ಸುವಾಲಿಟೀ ಕ್ವಷನ್ಸ್, ಫೆಮಿನಿಸ್ಟ್ ಆನ್ಸರ್ಸ್‌ನ ಲೇಖಕರು  .  ಪುಸ್ತಕವು ಅಂತರ್-ಜಾತಿ ವಿವಾಹಗಳು, ಹದಿಹರೆಯದ ಲೈಂಗಿಕತೆ, ಎಚ್ ಐ ವಿ, ಸುರಕ್ಷಿತ ಲೈಂಗಿಕತೆಯ ವಿವಿಧ ಪ್ರಶ್ನೆಗಳಿಗೆ ಪ್ರತಿಕ್ರಿಯೆಗಳನ್ನು ಹೊಂದಿದೆ. ಮತ್ತು ಸಲಿಂಗಕಾಮ, ದ್ವಿಲಿಂಗಿತ್ವ ಮತ್ತು ಅಸ್ತಿತ್ವದಲ್ಲಿರುವ ಸಂಪೂರ್ಣ ಶ್ರೇಣಿಯ ಸಮಸ್ಯೆಗಳ ಬಗ್ಗೆ ಸ್ಪಷ್ಟವಾಗಿ ಮಾತನಾಡುತ್ತದೆ.

ಆಕೆಯ ಕೆಲಸ, ಜೆಂಡರ್ ಆಂಡ್ ರೈಟ್ಸ್: ಎಕ್ಸ್‌ಪ್ಲೋರಿಂಗ್ ಥಿಯರಿ ಆಂಡ್ ಪ್ರಾಕ್ಟೀಸ್ ಇನ್ ಸೌತ್ ಮತ್ತು ಆಗ್ನೇಯ ಏಷ್ಯಾದಲ್ಲಿ ಅವರು ಗೀತಾಂಜಲಿ ಮಿಶ್ರಾ ಅವರೊಂದಿಗೆ ಸಹ-ಸಂಪಾದಿಸಿದ್ದಾರೆ, ಇದು ೧೫ ಅಧ್ಯಾಯಗಳನ್ನು ಒಳಗೊಂಡಿರುವ ಪುಸ್ತಕವಾಗಿದೆ. ಇದನ್ನು ಲೈಂಗಿಕತೆಯ ಕ್ಷೇತ್ರಗಳಲ್ಲಿ ಅನುಭವ ಹೊಂದಿರುವ ಪ್ರಸಿದ್ಧ ಲೇಖಕರು ಬರೆದಿದ್ದಾರೆ. ಗುವಾಹಟಿಯ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯ ಡಾ. ಸಾವ್ಮ್ಯಾ ರೇ ಪುಸ್ತಕದ ಪಾಂಡಿತ್ಯಪೂರ್ಣ ವಿಮರ್ಶೆಯಲ್ಲಿ ಹೀಗೆ ಬರೆಯುತ್ತಾರೆ: "ಈ ಸಂಪುಟವು ವೈಯಕ್ತಿಕ ನಿರೂಪಣೆಗಳು ಮತ್ತು ಕೇಸ್ ಸ್ಟಡೀಸ್‌ನಿಂದ ಪಡೆದ ಡೇಟಾದಿಂದ ಸಮೃದ್ಧವಾಗಿದೆ. ಎಲ್ಲಾ ಲೇಖನಗಳು ಅದರ ಸಮಗ್ರ ವಿಷಯಕ್ಕೆ ಉತ್ತಮವಾಗಿ ಸಂಯೋಜಿಸಲ್ಪಟ್ಟಿವೆ". ಟ್ರಿಬ್ಯೂನ್ ತನ್ನ ವಿಮರ್ಶೆಯಲ್ಲಿ ಹೀಗೆ ಹೇಳುತ್ತದೆ: "ಮಹಿಳೆಯರ ಮಾನವ ಹಕ್ಕುಗಳು ಪ್ರಪಂಚದಾದ್ಯಂತ ಚರ್ಚೆಯ ವಿಷಯವಾಗಿದೆ. ಲೈಂಗಿಕತೆಯ ಬಗ್ಗೆ ಆಯ್ಕೆ ಮಾಡುವ ಹಕ್ಕು, ಅಂತಹ ಹಕ್ಕುಗಳ ಮೇಲಿನ ನಿಯಂತ್ರಣ ಮತ್ತು ಸಂಬಂಧಿತ ವಿಷಯಗಳ ಬಗ್ಗೆ ಅಂತರರಾಷ್ಟ್ರೀಯ ವೇದಿಕೆಗಳಲ್ಲಿ ನಿಯಮಿತವಾಗಿ ಧ್ವನಿ ನೀಡಲಾಗುತ್ತದೆ.ಈ ಹಕ್ಕುಗಳನ್ನು ಗುರುತಿಸಲು ಮತ್ತು ಸಮಾಜದಲ್ಲಿ ಅವರ ಸ್ವೀಕಾರವನ್ನು ಖಚಿತಪಡಿಸಿಕೊಳ್ಳಲು ಕೆಲವು ಪ್ರಯತ್ನಗಳನ್ನು ಮಾಡಲಾಗಿದೆ." 

ಚಂದಿರಮಣಿ ಅವರು ಜನಸಂಖ್ಯಾಶಾಸ್ತ್ರ ಮತ್ತು ತಾರ್ಷಿಯ ಸಹಾಯವಾಣಿಯ ಪ್ರಭಾವದ ವಿಶ್ಲೇಷಣೆಯನ್ನು ರಿಪ್ರೊಡಕ್ಟಿವ್ ಹೆಲ್ತ್ ಮ್ಯಾಟರ್ಸ್ ಜರ್ನಲ್‌ನ ೧೯೯೮ ರ ಸಂಚಿಕೆಯಲ್ಲಿ ಪ್ರಕಟಿಸಿದರು.  ಅವರು ತಾರ್ಷಿಯ  ಡಿಜಿಟಲ್ ಮ್ಯಾಗಜೀನ್ ಇನ್ ಪ್ಲೇನ್ಸ್‌ಪೀಕ್‌ಗೆ ನಿಯಮಿತವಾಗಿ ಕೊಡುಗೆ ನೀಡುತ್ತಿದ್ದಾರೆ ಮತ್ತು ಅವರು ಔಟ್‌ಲುಕ್ ಇಂಡಿಯಾ ಮತ್ತು ಇಂಡಿಯಾ ಟುಡೆಗಾಗಿ ಬರೆದಿದ್ದಾರೆ.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 TARSHI ಅಧಿಕೃತ ಸೈಟ್

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ